**.** ערב יום הזכרון 2016

**יעקב גולדשמיט (רינגל)**

**רינגל נולד בגרמניה בעיירה מייניגן. בגיל 16 יצא להכשרה בהולנד שם למד את מקצוע הרפתנות ויצור גבינות. בשל היותו חברותי דבק בו השם, רינגל, שפירושו –החייכן.**

**ב-1939 עלה ארצה בעלייה בלתי לגלית וב-1941 הצטרף לגרעין אל-גביש, שם הכיר את רעייתו לעתיד, שו (שולמית).**

**לשו ורינגל נולדו שני בנים, רפי ז"ל ויהושע, יבדל לחיים ארוכים. שאיפתו להתמסר לנושא הביטחון הביאה אותו להתגייס לפלמ"ח ובמסגרתו למחלקה הגרמנית. במלחמת השחרור יצא כמפקד מחלקה לחזית הדרום. עם שובו לקיבוץ נבחר למא"ז. תוך כדי מילוי תפקיד זה ניצל פעמיים ממוות אך בפעם השלישית המוות השיגו. ביום א' 12 לנובמבר 1950 הוחרד הקיבוץ מקול נפץ . מחסן חומרי הנפץ בו טיפל התפוצץ ויחד איתו גם רינגל. יהי זכרו ברוך.**